Harry Potter dhe Guri Filozofal (filmi)

***Harry Poter dhe Guri Filozofal*** (shfaqur në SHBA si ***Harry Poter dhe Guri i Magjistarit***) është një film i vitit 2001 i zhanrit fantazi, me regji nga Chris Columbus, shpërndarë nga Warner Bros. Pictures. Filmi bazohet në romanin me të njejtin titull të J. K. Rowling.

*Harry Potter dhe Guri Filozofal*, i pari në serinë e filmave *Harry Potter*, u shkrua nga Steve Kloves me David Heyman si prodhues. Xhirimi filloi në Mbretërinë e Bashkuar në vitin 2000, me Chris Columbus, i cili u përzgjodh si regjisor nga një listë e rishikuar regjisorësh të mundshëm, përbërë nga Chris Columbus, Steven Spielberg dhe Rob Reiner.  Aktorët kryesorë përfshijnë Daniel Radcliffe, në rolin e Harri Poterit, Rupert Grint, në rolin e Ron Uezlit dhe Emma Watson, në rolin e Hermionë Grenxhërit. Rowling këmbënguli që e tërë trupa e aktorëve të ishte angleze ose irlandeze dhe filmi u xhirua në Leavesden Film Studios, si dhe në ndërtesat historike përreth Mbretërisë së Bashkuar.

*Harry Potter dhe Guri Filozofal* u shfaq si premierë në Mbretërinë e Bashkuar më 4 nëntor 2001. Filmi u konsiderua një sukses i madh nga ana financiare duke arritur të mbledhë rreth 974.8 milionë dollarë në të gjithë botën.

Filmi u ndoq nga 7 filma të tjerë duke filluar me *Harry Potter dhe Dhoma e të Fshehtave* në vitin 2002 dhe duke e mbyllur me *Harry Potter dhe Dhuratat e Vdekjes Pjesa e Dytë* në vitin 2011, afërsisht 10 vjet pas daljes në kinema të filmit të parë.

## Skenari 
parapamje|majtas|Shtëpia në të cilin banojnë Dërslinjtë në Privet Drive, e kthyer në një pikë të vizitueshme
Albus Urtimori, Minerva MekGuri dhe Rubeus Hagridi, pjesëtarë të stafit të Shkollës së Magjisë dhe Shtrigërisë Hoguorts, dërgojnë një foshnjë jetime të quajtur Harri Poter te familjarët e tij të vetëm, Dërslinjtë. Për dhjetë vjet rresht, Harri Poteri, një çunak në dukje i zakonshëm, është pre e keqtrajtimit psikologjik e fizik të kushërinjve të tij të ligj, vetëm e vetëm sepse është “i pazakontë”, siç ata e quajnë, gjë për të cilën ka dhënë dhe shenja. Teksa po afronte ditëlindja e tij e njëmbëdhjetë, krejt papritur, Harri, nis të marrë letra të panumërta nga disa bufë, letra të cilat Dërslinjtë refuzojnë t'ia japin. Në ditëlindjen e tij të njëmbëdhjetë, Hagridi rishfaqet dhe i thotë atij se ai në fakt është një magjistar dhe është pranuar në Hoguorts, që ishte dhe mesazhi që gjendej në letrat e marra.

Harri dhe Hagridi takohen sërish kur ky i fundit e çon Harrin në Diagon Alli, rrugica e fshehtë tregtare e botës së magjisë, për t’i blerë dhuratën e ditëlindjes – bufin e bardhë, Hedvig – dhe për të blerë mjetet e nevojshme shkollore. Hagridi e informon atë për të shkuarën e tij dhe i shpjegon Harrit se ai është i famshëm në botën e magjisë si "Djali që Jetoi", pasi, kur ishte ende foshnjë, arriti t’i mbijetonte një sulmi nga një magjistar i errët, i njohur si Lordi Fluronvdekje. Fluronvdekja vrau prindërit e Harrit, por dështoi në vrasjen e Harrit, pasi sulmi i tij mbi këtë të fundit u kthye mbrapsht, duke i lënë Harrit vetëm një shenjë rrufeje në ballë dhe duke e bërë Fluronvdekjen krejt të pafuqishëm. Pasi është pajisur me gjithçka i duhet, Harri niset për në shkollë ditën e parë të shtatorit, duke marrë Ekspresin e Hoguortsit nëpërmjet Binarit 9 e ¾, në stacionin e Kings Krosit. e filloi të punonte me Colombus dhe Rowling në audicionet për rolet kryesore të Harrit, Ronit dhe Hermionës. Për tre rolet kryesore u mbajtën audicione të hapura që konsistonin vetëm në fëmijë nga Mbretëria e Bashkuar. Audicionet kryesore u zhvilluan në tre faza duke filluar me leximin e një faqeje nga libri *Harry Potter dhe Guri Filozofal*, improvizimin e një skene të arritjes së nxënësve në Hoguorts dhe, së fundmi, dhënien e disa faqeve nga skenari i filmit për t'i lexuar në prani të Colombus. Gjithashtu u përdorën skena nga skenari i Colombus për filmin e vitit 1985 *Sherlok Holmsi i Ri*. Në 11 korrik 2000, Figgis e la produksionin duke u ankuar se Colombus nuk kishte pëlqyer asnjë nga mijëra fëmijët që kishin marrë pjesë në audicione. Harri mëson për famën e tij si "Djali që Jetoi" duke u bërë i njohur për faktin se i ka mbijetuar tentativës për vrasje nga një magjistar i errët psikopat i quajtur Lord Fluronvdekja. Columbus e kishte preferuar Radcliffe për rolin që kur e kishte parë atë në prodhimin e BBC *David Copperfield*, para se audicionet e hapura të fillonin të zhvilloheshin, por atij i ishte thënë prej Figgis që prindërit tepër mbrojtës të tij nuk do ta linin djalin e tyre të merrte pjesë. Columbus shpjegoi se këmbëngulja e tij që t’ia jepte rolin Radcliffe ishte dhe arsyeja e dorëheqjes së Figgis. Heyman dhe Colombus arritën me sukses të bindnin prindërit e Radcliffe që djali i tyre do të ishte i mbrojtur nga ndërhyrja e medies, dhe ata ranë dakord ta lejonin atë të luante Harrin. William Moseley, i cili do të pranohej më pas për rolin e Peter Pevensie në serinë *Kronikat e Narnias* gjithashtu mori pjesë në audicione për rolin.
* Rupert Grint në rolin e Ron Uezlit, shokut më të mirë të Harrit në Hoguorts.
* Emma Watson në rolin e Hermionë Grenxhërit, shoqes tjetër të ngushtë të Harrit dhe trurit të treshes. Watson e mori audicionin e saj seriozisht, po “asnjëherë nuk mendoi se kishte ndonjë mundësi për ta fituar”. Prodhuesve u la përshtypje vetëbesimi i saj duke bërë që ajo t'ua kalonte me mijëra vajzave të tjera që kishin aplikuar.
* Richard Griffiths në rolin e Vernon Dërslit, xhaxhait Babanac (jo-magjistar) të Harrit.
* Fiona Shaw në rolin e Petunia Dërslit, tezes Babanace të Harrit.
* Robbie Coltrane në rolin e Rubeus Hagridit, një gjysmë gjigant dhe Ruajtës i Çelësave dhe Vendeve në Hoguorts.
* John Hurt në rolin e zotit Ulliander, pronarit të *Ollivanders*, një prej prodhuesve më të shkëlqyer të shkopinjve magjikë.
* Alan Rickman në rolin e Severus Pitonit, mjeshtrit të shurupeve dhe kujdestarit së shtëpisë së Gjarpërblertëve në Hoguorts.
* John Cleese në rolin e Nikut-Zëre-Pa-Kokë, fantazmës së shtëpisë së Grifartit në Hoguorts.
* Zoë Wanamaker në rolin e Rolanda Hukut, mësuesja e fluturimit në Hoguorts.
* Elizabetth Springs në rolin e Zonjës Trashaluqe, pikturës që shërben si rojtare e hyrjes së Dhomës së Grifartëve.

### Dublimi në shqip 
*Harry Potter dhe Guri Filozofal* është dubluar në shqip nga disa aktorë shqiptarë, disa prej të cilëve profesionistë. Përshtatja e skenarit u realizua nga Alma Koleci, regjia nga Sajmir Braho dhe efektet zanore nga Albi Allamani.

* Harry Potter [Harri Poter] - Kriss Sterio Heyman ia hodhi idenë kompanisë Warner Bros., dhe vitin tjetër Rowling i shiti të drejtat e katër librave të parë përkundrejt një shume prej 1 milionë paundësh. Spielbergu thuhet se donte që përshtatja e filmit të ishte një film i animuar, me aktorin Haley Joel Osment si zëri i Harri Poterit, ose një film që të përmbante elementë nga librat pasues gjithashtu. Spielberg debatoi mbi këtë temë dhe tha që, sipas tij, çdo pritshmëri për të perfituar nga filmat ishte e vertetë dhe se të bëje para më atë film do ishte si "të gjuaje rosa në fuçi". "Një gjuajtje e sigurt. Është si të tërheqësh një miliard dollarë dhe t'i vendosësh në llogarinë tënde bankare. Pa asnjë sfidë."

Rowling këmbëngul se ajo nuk kishte asnjë lloj roli në përzgjedhjen e regjisorëve për filmat dhe se "çdokush që ka menduar se unë do (ose mund) të zgjidhja atë (Spielberg), i duhet një pendë vetëshkruese."

Pasi Spielberg u largua, bisedimet vazhduan me regjisorë të tjerë, duke përfshirë Chris Columbus, Terry Gilliam, Jonathan Demme, Mike Newell, Alan Parker, Wolfgang Petersen, Rob Reiner, Ivan Reitman, Tim Robbins, Brad Silberling, M.Night Shyamalan dhe Peter Weir. Petersen. Petersen dhe Reiner më pas u tërhoqën që të dy në mars të vitit 2000 dhe zgjedhja mbeti midis Silberling, Columbus, Parker dhe Gilliam. Zgjedhja e parë e Rowling mbi regjisorin ishte Terry Gilliam, por kompania Warner Bros. zgjodhi Columbus, duke përmendur punën e tij ne filma të tjerë të ngjashëm si *I vetëm në shtëpi* dhe *Zonja Doubtfire* si arsyeja që ndikoi në zgjedhjen e tyre. Columbus hodhi idenë që filmi të ishte 2 orë i gjatë, duke thënë se donte që skenat Babanace "të jenë të ftohta dhe të zymta" ndërsa ato të xhiruara në botën e magjistarëve "te jenë të mbushura më ngjyra, emocione dhe detaje". Ai u frymëzua nga përshtatjet e David Lean të *Pritshmëri të Mëdha* (1946) dhe *Oliver Twist* (1948), duke shpresuar të përdorte "atë lloj errësire, atë lloj mprehtësie dhe atë lloj kualiteti për kinematografinë" duke i marre dizenjot dhe ngjyrat nga *Oliver!* dhe *The Godfather*.

Steve Kloves u përzgjodh për të shkruar skenarin e filmit. Ai e përshkroi përshtatjen e librit si “të ashpër” dhe “që nuk e lejonte veten drejt përshtatjes si dy librat e tjerë”.  Kloves shpesh merrte përmbledhje të librave që propozoheshin si përshtatje për filma nga kompania Warner Bros., të cilat ai "gati-gati nuk i lexonte asnjëherë", por *Harry Potter* i hyri në zemër. Ai bleu librin dhe u bë menjëherë një fans i të gjithë serisë.

Kompania Warner Bros. fillimisht kishte planifikuar ta nxirrte filmin në fundjavën e  4 korrik 2001-shit, duke lënë aq pak kohë për prodhimin, sa regjisorët e propozuar u tërhoqën. Megjithatë kufizimet e kohës e shtynë datën për në 16 nëntor 2001. Warner Bros. e pranoi këtë propozim. 
parapamje|majtas|Alnwick Castle, një nga vendet e përdorura për skenat e Hoguortsit
Xhirimet filluan më 29 shtator 2000, në Leavesden Film Studios dhe përfunduan më 23 mars 2001  Fotografitë e para u bënë më 2 tetor 2000, në stacionin hekurudhor të Yorkshire Goathland të Veriut. Canterbury Cathedral dhe Scotland's Inverailort Castle ishin dy vendet e mundshme për Hoguortsin por Canterbury Cathedral refuzoi propozimin e Warner Bros. për shkak të shqetësimeve rreth temës “pagane” të filmit. Si përfundim, Alnwick Castle dhe Gloucester Cathedral u përzgjodhën si vendet kryesore për Hoguortsin, me disa skena të filmuara gjithashtu në shkollën Harrow. Skena të tjera të Hoguortsit janë xhiruar në Katedralen Durham gjatë një periudhe dy javore ku përfshihen disa pjesë të korridoreve dhe disa skena të klasave. Divinity School i universitetit të Oksfordit shërbeu si Spitali i Hoguortsit, dhe Biblioteka e Dukës Humfrey, pjesë e Bodleian, u përdor si Biblioteka e Hoguortsit. Xhirimet për Privet Drive u mbajtën në Picket Post Close në Bracknell, Berkshire. Filmimet në rrugë zgjatën për dy ditë, një ditë më shumë se sa ishte planifikuar, kështu që pagesat për prenotimet e vendit u rritën përkatësisht.  Për të gjitha skenat e filmit të mëvonshëm të përcaktuara në Privet Drive, xhirimet u zhvilluan në një vend të ndërtuar në Leavesden Film Studios, që doli të ishte më lirë se xhirimet në vend. Shtëpia e Australisë në Londër ishte zgjedhur si vendi i Bankës së Magjistarëve "Gringots" ndërsa Christ Church, Oksford ishte vendi i Dhomës së Trofeve në Hoguorts. Kopshti zoologjik i Londrës u përdor si vendi ku Harri i ndërsen aksidentalisht një gjarpër Dadlit

Për shkak se titulli i filmit amerikan ishte ndryshe, te gjitha skenat në të cilat përmendet Guri Filozofal u desh te rixhiroheshin me aktorët duke thënë "guri i magjistarit” në vend të "gurit filozofal".

### Dizenjimi dhe efektet speciale 
parapamje|djathtas|Uniformat e kuidiçit
Judianna Makovsky stiloi veshjet e filmit. Ajo ridizenjoi veshjet sportive të Kuidiçit, duke patur në plan fillimisht të përdorte si bazë ato që ndodheshin në kopertinën e librit në versionin amerikan, por duke i konsideruar më pas "një lëmsh të vërtetë". Në vend të tyre, ajo i veshi lojtarët me pulovra me ngjyrat përkatëse të shtëpive, pantallona të thurura të shek. IX dhe mbrojtëse krahësh.  Dizajneri i prodhimit, Stuart Craig, ndërtoi skenat tek studiot Leavesden, duke përfshirë këtu Sallën e Madhe të Hoguortsit, duke u bazuar te shumë katedrale angleze. Edhe pse në origjinal u kërkua të ishte një rrugë e vjetër ekzistuese për t'u filmuar skena e Diagon Allit, Craig vendosi të ndërtonte për të një set të veçantë, duke përfshirë arkitekturën e Tudorëve, atë Gjeorgjiane dhe atë të Mbretëreshës Ana. Nick Dudmanit, që punoi për episodin e parë të *Lufta e Yjeve: Kërcënimi i Fantazmës* iu dha detyra për të krijuar të gjitha protezat e nevojshme për filmin, bashkë me “Dyqanin e Krijesave të Jim Henson" i cili do të krijonte efektet e krijesave. John Coppinger konstatoi se krijesat magjike që duhet të krijoheshin për filmin, duhet të skicoheshin disa herë. Në film numërohen rreth 600 efekte speciale në skena të ndryshme, duke bërë që në to të përfshiheshin një rradhë e gjatë kompanish. Industrial Light & Magic, krijoi fytyrën e Fluronvdekjes në pjesën e prapme të kokës së Grepsit, Rhythm & Hues animoi Norbertën dhe Sony Pictures Imageworks përgatiti skenat e Kuidiçit në film.

### Muzika 
John Williams u përzgjodh për të kompozuar kolonën zanore të filmit. Williams e kompozoi atë në shtëpitë e tij në Los Anxheles dhe Tengëllvud, përpara se ta regjistronte në Londër, në gusht të vitit 2001. Një ndër kolonat zanore më të njohura quhet "Hedwig's Theme"; Williams e ruajti atë si pjesë të kolonës kryesore zanore të filmit duke qenë se "gjithkush e pëlqente atë pjesë". Hedwig's Theme u kthye kështu në lajtmotivin e serisë duke u bërë pjesë e çdo filmi të *Harry Potter.*

## Dallimet e librit nga filmi 
Columbus u konsultua vazhdimisht me Rowling për t'u siguruar që të gjitha detajet në film, sado të vogla, të ishin të sakta në lidhje me librin.  Kloves e përshkroi *Harry Potter dhe Guri Filozofal* si një film që i "kishte qëndruar besnik" librit. Ai shtoi disa dialogje të cilat u pranuan edhe nga Rowling. Një nga batutat të përfshira në origjinal u desh të hiqej pasi Rowling e informoi atë se një batutë e tillë do të binte në kundërshtim me një ngjarje që kishte të bënte me librin e pestë, akoma të pabotuar në atë kohë, *Harry Potter dhe Urdhri i Feniksit*. 

Disa personazhe me role dytësore u hoqën në versionin e filmit, si për shëmbull, mësuesi-fantazmë i Historisë së Magjisë, Profesor Binsi dhe Ngac Poltergeisti. Kapitulli i parë i librit është nga pikëpamja e Vernon dhe Petunia Dërslit, ditën përpara se atyre t'u besohej Harri Poter, duke nxjerrë në pah mëyren se si njerëzit jo-magjistarë reagojnë ndaj magjisë. Filmi e heq këtë skenë, duke filluar direkt me profesor Urtimorin, profesoreshën MekGur dhe Hagridin që lënë Harrin tek Dërslit (edhe pse MekGuri i thotë Urtimorit se si i ka vëzhguar Dërslit të gjithë ditën). Më pas, një muaj i një vere të zakonshme të Harrit përfshin tentativat e Vernonit për të ndaluar marrjen e letrave të Hoguortsit. Koha aspak e kënaqshme që Harri shpenzonte tek Zonja Fig është hequr nga filmi ndërkohë që gjarpri boa constrictor nga Brazili në kopshtin zoologjik kthehet në një piton birmanez në film. Të tilla konflikte dhe përballje si ajo e Harrit dhe Drakos te dyqani i rrobave të Madamë Malkinit dhe dueli i mesnatës janë vetëm në libër dhe jo në film. Reklama e parë me kohëzgjatje të shkurtër u shfaq në rrjet satelitor më 2 mars 2001 dhe u dha në kinema me shfaqjen e filmit *Shiko Zbulo Vrapo*. Kolona zanore doli më 30 tetor 2001 në formatin CD. Një lojë elektronike e bazuar tek filmi doli më 15 nëntor 2001 nga Electronics Arts për disa platforma lojërash të ndryshme. Kompania Mattel fitoi të drejtën për të krijuar lojra të bazuara në film, të cilat do të shiteshin ekskluzivisht në dyqanet e Warner Bros.. Hasbro gjithashtu prodhoi produkte duke përfshirë ëmbëlsira të bazuara në këtë seri. Warner Bros. nënshkroi një marrëveshje me Coca-Cola me vlerë 150 milion dollarë për të promovuar filmin

### Mediet shtëpiake 
Kompania Warner Bros. e nxorri filmin për herë të parë në kaseta VHS dhe disqe DVD më datë 11 shkurt 2002 në Electronic Entertainment Expo në Britaninë e Madhe. Më 11 maj 2002 doli zyrtarisht në Britani dhe në 28 maj të po atij viti doli në SHBA. Më vonë Warner Bros. nxorri dhe Edicionin Absolut në SHBA që përfshinte një disk Blu-ray dhe një DVD. Edicioni Absolut përfshin një version të zgjatur të filmit me shumë nga skenat e hequra të montuara sërish brenda tij, diskun me disa skena të veçanta, provat e para të Radcliffe, Watson dhe Grint, një dokumentar me metrazh të shkurt të titulluar *Krijimi i botës së Harry Potter, Pjesa e Parë: Magjia fillon* si dhe një broshurë me kapak të trashë 48 faqëshe. Versioni i zgjatur i filmit ka një kohëzgjatje prej 159 minutash dhe është shfaqur në televizion vetëm në disa transmetime të veçanta.

## Pritja në publik 
### Suksesi financiar 
Premiera botërore e filmit ishte më 4 nëntor 2001, në sheshin Leicester, Londër, me kinemanë të rregulluar në mënyrë të atillë që të përngjante me shkollën e Hoguortsit. Në total, në një javë u fituan 90.3 milionë dollarë, duke thyer rekordin për shitjen më të shumtë të biletave në fundjavën e parë, të mbajtur deri atëherë nga *Bota e Humbur: Parku Jurassic*. E ruajti këtë rekord deri në majin e ardhshëm kur *Njeriu-Merimangë* kaloi shumën e një fundjave me 114.8 milionë dollarë. Filmi ruajti vendin e parë për tri fundjava radhazi. *Harry Potter dhe Guri Filozofal* gjithashtu pati shitjen më të madhe të biletave të 5-ditëve (nga e mërkura deri të shtunën) të Fundjavës së Falenderimeve prej 82.4 milionë dollarë, duke mbajtur rekordin për 12 vite derisa *Lojërat e Urisë: Vajza e Zjarrit* dhe *Frozen* e tejkaluan përkatësisht me 110.1 milionë dollarë dhe 94 milionë dollarë. 

Rezultate të ngjashme u arritën në të gjithë botën. Në Britaninë e Madhe, *Harry Potter dhe Guri Filozofal* theu rekordin për shitjen më të madhe të biletave në fundjavën e parë duke kaluar 16.3 milionë dollarë. Në Britaninë e Madhe u fituan gjithsej 66.1 milionë paundë duke e bërë filmin e dytë më fitimprurës të të gjitha kohërave. *Harry Potter dhe Guri Filozofal* renditej fill pas *Titanikut*  dhe e ruajti atë renditje derisa të dy u kaluan nga *Mamma Mia!*.

Në total, filmi fitoi 974.7 milionë dollarë në botë, 317,6 milionë dollarë të të cilave në Shtetet e Bashkuara dhe 657.1 milionë dollarë në pjesën tjetër të botës dhe filmin e parë me fitimet më të mëdha atë vit. Në 2018 zë vendin e tridhjetë e katërt te lista e filmave me më shumë fitime të të gjithë kohërave të pa rregulluara për inflacionin dhe vendin e dytë nga seria e filmave të *Harry Potter*, fill pas Harry Potter dhe Dhuratat e Vdekjes: Pjesa e Dytë e cila pati një fitim mbi 1 miliard dollarë në të gjithë botën.

### Kritika kinematografike 
Te Rotten Tomatoes filmi ka një vlerësim aprovues 80%, bazuar mbi 194 kritika, me një vlerësim mesatar 7.1/10. Konsensusi i përgjithshëm i Rotten Tomatoes për filmin lexon,

"*Harry Potter dhe Guri i Magjistarit* e përshtat materialin e tij të origjinës me besnikëri teksa e përmbledh rrëfimin e mbimbushur të romanit në një magji të ekranit të madh që të përfshin e emocionon."

Te Metacritic, filmi gëzon një vlerësim 64 nga 100, bazuar në 36 kritika duke nënkuptuar "kritika përgjithësisht pozitive" ndërsa te CinemaScore, publiku i dha një notë **A** në një vlerësim që varionte nga **A+** në **F**. 

Roger Ebert e quajti *Gurin Filozofal* "një klasik", duke i dhënë filmit 4 nga 4 yjet e mundshme dhe lavdëroi veçanërisht efektet vizuale të skenave të kuidiçit. Lavdërime erdhën dhe nga The Telegraph dhe kritikët e Empire, me Alan Morrison nga këta të fundi që i cilësoi skenat e kuidiç si skenat që binin në sy më shumë nga i tërë filmi. Brian Linder i IGN.com gjithashtu dha një kritikë pozitive për filmin, duke shtuar se "Nuk është i përkryer, por për mua është një shtesë e këndshme e një serie librash të cilën e dashuroj". Edhe pse kritikoi 30 minutat e fundit, Jeanne Aufmuth e Palo Alto Online deklaroi se filmi "do të magjepste edhe fansat më skeptikë të filmave". Kritikja e USA Today, Claudia Puig i dha filmit 3 nga 4 yje, duke lavdëruar specifikisht skenografinë dhe portretizimin e Hagridit nga Robbie Coltrane, por kritikoi muzikën e John Williams, duke e përfunduar kritikën e saj me fjalët: "Së fundmi, shumë nga lexuesit e librave do të shpresonin për një mishërim më magjik të librit".  Skenografia, dizajni, kinematografia, efektet dhe trupa e aktorëve kryesorë u lavdëruan të gjithë nga Kirk Honeycutt i The Hollywood Reporter, edhe pse ai e cilësoi muzikën e John Williams si "një tingull i fortë e zhurmues i një kutie muzikore që thjesht nuk do ta qepë". Todd McCarthy i Variety e krahasoi pozitivisht këtë film me Te ikësh me Erën duke shtuar: "Skenari është besnik ndaj librit, aktorët janë thjesht të duhurit, skenat, kostumet, makiazhi dhe efektet janë në harmoni me njëri-tjetrin dhe ndonjëherë tejkalojnë çdo gjë që mund të pritet prej tyre.".

Richard Corliss i gazetës Time, e konsideroi filmin një "përshtatje numerike", duke kritikuar ritmin dhe mungesën e karizmës së aktorëve kryesorë. Paul Tatara i CNN zbuloi se Columbus dhe Kloves "janë aq të kujdesshëm për të shmangur ofendimet ndaj ndokujt nëse hiqet ndonje paragraf nga libri sa e ashtuquajtura narrativë  ngjan më shumë si një festë brenda kokës së Rowling". Nathaniel Rogers i The Film Experience i dha filmit një kritikë negative dhe shkroi, "*Harry Potter dhe Guri Filozofal* është monoton sa më s'ka."  Ed Gonzalez i Slant Magazine tha që kishte dashur që filmi të kishte si regjisor Tim Burton, duke e cilësuar kinematografinë si "pa ngjyra dhe të mjegulltë" dhe pjesën më të madhe të filmit "një festim monoton i një llumi ngjyrash". Elvis Mitchell i New York Times ishte tepër negativ rreth filmit, duke thënë se "filmi ishte si një park i vjetër lojërash që ka kohë që i ka kaluar koha; Trenat e shpejtësisë përplasen dhe hungërijnë me lodhje metalike sa herë që marrin ndonjë kthesë.". Ai gjithashtu shtoi se filmi vuante nga "mungesa e imagjinatës" dhe karaktere të drunjta, duke shtuar se "Kapelja Folëse kishte më tepër personalitet se të gjithë personazhet e tjera në këtë film."

### Çmimet 
parapamje|djathtas|137px|John Williams, i kandiduar për çmim Oscar për muzikën më të mirë origjinale
Filmi ishte kandidat për tri çmime *Oscar*: Regjia më e mirë, kostumografia më e mirë dhe muzika më e mirë origjinale nga John Williams. *Harry Potter dhe Guri Filozofal* ishte kandidat gjithashtu për shtatë çmime *BAFTA*: Filmi më i mirë britanik, aktori më performancën më të mirë për Robbie Coltrane, kostumografia më e mirë, prodhimi më i mirë, grimi dhe parukeria më e mirë si dhe zëri e efektet vizuale më të mira. Filmi ishte kandidat për tetë çmime *Saturn* dhe fitoi një të tillë për kostumet e tij. Ai gjithashtu fitoi dhe çmime të tjera nga Shoqata Amerikane e Kinoprovës dhe Shoqata e Stilistëve. U kandidua nga Instituti Amerikan i Filmit për efektet speciale dhe nga Shoqata e Regjisorëve për skenografinë më të mirë. Mori Çmimin e Kritikës së Transmetimit të Filmit për filmin familjar më të mirë dhe u kandidua për performancën më të mirë për fëmijë (nga Daniel Radcliffe) dhe muzikën më të mirë (nga John Williams). Në vitin 2005, Instituti Amerikan i Filmit kandidoi *Harry Potter dhe Guri i Magjistarit* për të qenë pjesë e listës së *100 Vite Kolona Zanore*.

|}

## Referime 
## Shiko edhe 
*Harry Potter dhe Guri Filozofal (libri)
*Daniel Radcliffe
*Emma Watson
*Harry Potter
*Joanne K. Rowling

## Lidhje të jashtme 
* Faqja zyrtare e *Harry Potter dhe Guri i Magjistarit* te Warner Bros
* Faqja zyrtare e *Harry Potter dhe Guri i Magjistarit* te IMDb
* Faqja zyrtare e *Harry Potter dhe Guri i Magjistarit* te Rotten Tomatoes
* Faqja zyrtare e *Harry Potter dhe Guri i Magjistarit* te Metacritic
* Faqja zyrtare e *Harry Potter dhe Guri i Magjistarit* te Box Office Mojo
* [Faqja zyrtare e *Harry Potter dhe Guri Filozofal* te Wikia](http://harrypotter.wikia.com/wiki/Harry_Potter_and_the_Philosopher%27s_Stone_(film))